Wulfenita
La wulfenita es un minerau de color arange, jaune ò roge-arange. A una duretat de 2,5-3,2 e una densitat de 6,5-7,0. Es formada de molibdat de plomb (simbòl quimic : PbMoO4) cristallizat segon un sistèma tetragonau de classa bipiramidala. Dins la natura, forma de cristaus tabulars, octaedrics ò pseudocubics ò de massas granulàrias. Son esclat es resinós ò adamantin.

Es un minerau d'alteracion que se forma dins lei zònas d'oxidacion dei jaciments de plomb e de molibdèn. Pòu èsser associada ambé la cerusita, la vanadinita, la piromorfita ò la mimetica. Es esplechada coma minerau segondari de molibdèn.

Liames intèrnes 

 Molibdèn.

Bibliografia

Nòtas e referéncias 

Minerau.